[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 3.10.2007

SEC(2007) 1245

РАБОТЕН ДОКУМЕНТ НА СЛУЖБИТЕ НА КОМИСИЯТА придружителен документ към

предложението за регламент НА ЕВРОПЕЙСКИЯ ПАРЛАМЕНТ И НА СЪВЕТА относно защитата на пешеходците и на останалите уязвими участници в пътното движение Кратко описание на оценката на въздействието {COM(2007)560 окончателенSEC(2007)1244}

Директива 2003/102/ЕО[1] на Европейския парламент и Съвета от 17 ноември 2003 г. е свързана със защитата на пешеходците и останалите уязвими участници в пътното движение, преди и в случай на сблъсък с моторно превозно средство. Приемайки тази директива, Съветът и Парламентът признаха необходимостта от подробно проучване на изискванията, наложени съгласно втората фаза с оглед на изпълнимостта при прилагането.

Както се изисква в член 5 от съществуващата директива, проведено проучване на изпълнимостта, показа, че настоящите изисквания съгласно Фаза II, в сила от 2010 г., не са технически изпълними. При проучването се изследва също така и възможната употреба на системи за активна безопасност, които биха могли да бъдат на разположение за употреба в рамките на изисквания срок. Имайки това предвид, използването на спомагателна спирачна система („Brake Assist“), бе определено като подходяща технология за непосредствена употреба.

Бяха посочени пет варианта за допълнително изследване, във връзка с разглеждането на въпросите за техническата изпълнимост на изискванията във Фаза II. Въпреки това, не всички отговарят на изискванията на член 5, параграф 1 по отношение на гарантирането на това изменените изисквания да са „поне еквивалентни на разпоредбите като действителна ефективност“ Тези варианти са:

- да не се предприемат действия по отношение на изискванията в този момент, като е възможно да се отложат датите на прилагане, за да се позволи по-нататъшен напредък и да се продължи наблюдението на техническия напредък, с възможност за изменение на съществуващата директива, на по-късен етап,

- да се направят изменения на изискванията за пасивна безопасност във Фаза II, в съответствие с предложението на индустрията за осигуряване на изпълнимост,

- да се направят умерени изменения на изискванията за пасивна безопасност във Фаза II, в съответствие с първоначално направените от външен консултант предложения, по време на изготвянето на проучването на изпълнимостта,

- да се направят по-значителни изменения на изискванията за пасивна безопасност във Фаза II, в съответствие с резултатите от завършеното проучване на изпълнимостта на Фаза II,

- да се направят изменения на изискванията за пасивна безопасност във Фаза II, в съответствие с резултатите от завършеното проучване на изпълнимостта на Фаза II, и да се изиска употребата на допълнителни системи за активна безопасност , за да се гарантира, че няма понижение на нивата на осигурената безопасност.

Комисията счита, че петият вариант е най-подходящ, тъй като е изпълним и предлага еквивалентни или подобрени нива на безопасност, във връзка с настоящото предложение.

В резултат на това и както се предвижда в Съобщение на Комисията относно CARS 21[2], новото предложение предвижда комбинация от активна и пасивна безопасност и, по-специално оборудване на всички разглеждани моторни превозни средства със спомагателна спирачна система (BAS). Ако моторното превозно средство е оборудвано с такава система, тя може значително да скъси спирачния му път в извънредна ситуация, като вследствие на това сблъсъкът с пешеходеца би могъл да е при значително по-ниска скорост, или да бъде напълно избегнат.

Оценката на въздействието на предложения регламент показва, че може да се очаква нивото на безопасността, осигурена на уязвимите участници в пътното движение да се поддържа или дори да се подобри, в сравнение с предложеното в изискванията от втората фаза на съществуващата директива.

[1] ОВ L 321, 6.12.2003 г., стр. 15.

[2] Съобщение от Комисията до Европейския парламент и Съвета - Конкурентна нормативна рамка за автомобилостроенето през 21ви век – Отговорът на Комисията относно окончателния доклад на групата на високо равнище CARS 21 -{SEC(2007) 77} {SEC(2007) 78}